钦定古今图书集成/明伦汇编/氏族典/第083卷 > 《廖用贤尚友录》 > 胡进思
## 钦定古今图书集成/明伦汇编/氏族典/第083卷 > 《廖用贤尚友录》 > 胡进思

按《十国春秋》：“吴越胡进思，湖州人，故屠牛为业。已从
军，隶镇海军戏下，文穆王质于宣州田𫖳所，进思与
载恽亲随左右。文穆王立，推旧恩，用进思为大将，稍
迁左统军使。及忠献王继王位，甚见尊礼，始与阚璠
昵，恃权专横。已又与程昭越密谋，出璠于外。忠逊王
嗣立，性刚严，颇卑侮进思，不能平。会忠逊王与水丘”
昭券、何承训谋逐进思，而成训反泄之进思，进思遂
拥内牙兵，锢忠逊王于义和院，迎忠懿王立之。忠懿
王畏忌进思，曲意为之下。进思数请除废王，忠懿王
不许，进思于是内忧惧，居无何，疽发背卒。